Urmareste Modifică dimensiunea fontului: Play

Bucureşti, 29 mar /Agerpres/ - Liderii senatorilor liberali au fost mandataţi să demareze strângerea de semnături pentru schimbarea din funcţie a preşedintelui Senatului, Călin Popescu-Tăriceanu, a anunţat marţi copreşedintele PNL Alina Gorghiu.



"Este un demers de bun simţ şi firesc pe care PNL îl demarează încă din această săptămână. Trebuie strâns un anumit număr de semnături. Cei care au expus în spaţiul public dorinţa de a se alia la acest demers au fost cei de la UNPR. (...) Dacă tot dorim recredibilizarea Parlamentului este o variantă schimbarea preşedintelui Senatului", a spus Gorghiu, într-o conferinţă de presă.



Ea a susţinut că Tăriceanu "nu îndeplineşte nici pe departe standardele" pentru şefia Senatului şi l-a catalogat drept "o persoană toxică". AGERPRES/(A - autor: Florentina Peia, editor: Claudia Stănescu)